Begge partiers topkandidater går efter borgmesterposten, oplyser DR Nordjylland. Den siddende konservative borgmester Knud Kristensen er fortørnet over, at Venstres spidskandidat Per Bach Laursen taler om at fordele de vigtigste poster uden om de konservative. Hertil siger Venstre-manden, at han blot skal kunne tælle til 14 for at have flertal. I Nordjyske har Per Bach Laursen desuden udtrykt, at Knud Kristensen tit er fraværende i Kommunekontaktrådet. Omvendt angriber borgmesteren Per Bach Laursen for at have været væk ved fem økonomiudvalgsmøder og byrådsmøder alene i år.

Opsummering:
Der er lagt op til krig på den borgerlige fløj i Vesthimmerlands Kommune. Efter fire års samarbejde mellem Venstre og Konservative florerer beskyldninger og mistro mellem de to topkandidater.